Merton har også arbejdet som praktiker på de finansielle markeder. Allerede i 1968 blev han tilknyttet [[hedgefond]]en Arbitrage Management Company (AMC).<ref>Goodkin, Michael: ''The Wrong Answer Faster: The Inside Story of Making the Machine that Trades Trillions''. John Wiley & Sons, 2012.</ref> I 1993 var Merton sammen med Scholes med til at grundlægge hedgefonden Long-Term Capital Management. Fonden, der lagde ud med 1 mia. dollars i investeret kapital, var i det første år meget succesrig og fik årlige [[afkast]] på over 40 %. I kølvandet på [[Asienkrisen|den finansielle krise i Asien i 1997]] og den tilsvarende [[russiske finansielle krise i 1998]] kom den stærkt [[gearing (investering)|gearede]] fond ud i store vanskeligheder, tabte 4,6 mia. dollar på mindre end fire måneder og gik fallit. Fonden er siden blevet herostratisk berømt som eksempel på de risici, der tages i den finansielle sektor.
Levende_personer